להאיר את יוסי

להאיר את יוסי הוא סרטם של קובי פרג' ומוריס בן מיור על חייו של הזמר והיוצר יוסי בנאי. הסרט מורכב מקטעי ארכיון נדירים מתוך סרטים, הצגות, מופעי בידור, שירה ותוכניות רדיו שהגיש, ומובאים בליווי קולו של בנאי כממואר קולנועי. הסרט השתתף בפסטיבל הקולנוע ירושלים 2019 במסגרת תחרות ון ליר לקולנוע ישראלי תיעודי באורך מלא. הסרט יצא לאקרנים בחודש ספטמבר 2019, ויוקרן בעתיד בערוץ 8 של HOT. הסרט זכה לביקורות חיוביות מצד המבקרים, בכלל זה הבחירה הרשמית בפסטיבל הקולנוע בירושלים ופסטיבל דוק-אביב גליל, ועל כן נחשב כאחד הסרטים התיעודיים המבטיחים של שנת 2019. בשנת 2020 זכה בתחרות הקולנוע הדוקומנטרי הישראלי בפרס העריכה הטובה ביותר והמוזיקה המקורית הטובה ביותר, וכן באותה השנה היה מועמד לפרסי אופיר בקטוגריית הסרט התיעודי הטוב ביותר. הסרט הוא שיתוף פעולה שלישי במספר (אחרי הסרטים "פוטו פרג'" ו"אלבום פרטי") בין הבמאי קובי פרג' לעורך מוריס בן מיור. הסרט הוא תוצר עריכתי של 500 שעות ארכיון מתוך הופעות תיאטרון, קולנוע, רדיו, טלוויזיה וראיונות בהם השתתף יוסי בנאי. מקורות ההשראה לסרט הם רבים ומגוונים, ביניהם ניסיונות דומים שנעשו בקולנוע תיעודי כגון הסרט Listen to Me Marlon,ובסרטים עלילתיים כגון הפרפר ופעמון הצלילה ומלאכים בשמי ברלין, שבהם מתקיים דיאלוג בין קריינות של הגיבור למונטאז' ויזואלי לירי. הסרט מורכב מקטעי זיכרונות של יוסי בנאי בגוף ראשון מילדותו ועד מותו ומובא בסגנון ממואר. התמה המרכזית בה עוסק הסרט היא הזמן וחלוף הזמן. בנאי מספר על משפחתו והילדות בירושלים, על ראשית דרכו המקצועית, חבריו, אהבותיו, פחד במה וקשי פרנסה התמודדות עם ביקורות ויחסיו עם הקהל. הסרט מגולל באמצעות קטעי ארכיון נדירים את חייו של יוסי בנאי כאשר קולו של בנאי מלווה את הצופה במהלך תחנות חייו. במהלך הסרט נפרשת דמותו של בנאי ומלווה את כל התפניות אשר התרחשו במהלך הקריירה שלו כשחקן, זמר, כותב, במאי, בדרן וקריין. בימוי: קובי פרג', מוריס בן מיור הפקה: שיר הלנה רוזן תסריט: מוריס בן מיור, קובי פרג', שאולי מלמד עריכה: מוריס בן מיור, שאולי מלמד עיצוב פסקול: יוסי אפלבאום מוזיקה מקורית: יונתן בר-גיורא מקור: בן–מיור & פרג' סרטים אריזה גרפית: מירב שחם אפקטים מיוחדים: ערן פלר גופים תומכים: קרן גשר לקולנוע רב תרבותי, הקרן החדשה לקולנוע וטלוויזיה, ערוץ 8 פסקול הסרט שזור שירים בביצועו של יוסי בנאי מתקופות שונות בחייו, כמו "אהבה בת 20", "הגורילה", "נשים נשים" ועוד. לצד אלה משובצים בפסקול קטעי קריאה של יוסי מתוך האלבומים "פגישה לאין קץ" ו"יוסי בנאי קורא תהלים". את המוזיקה המקורית לסרט הלחין והפיק יונתן בר גיורא, שהפיק מוזיקלית, עיבד והלחין את שני אלבומי הקריאה הנזכרים, וכן הפיק מוזיקלית ועיבד (וגם הלחין 3 רצועות) באלבום לאט. במאי 2020 יצא לאור אלבום פסקול הסרט שהלחין בר גיורא. בר גיורא זכה על עבודתו המוזיקלית בסרט בפרס המוזיקה המקורית של פורום היוצרים הדוקומנטריים. להאיר את יוסי, ברשת החברתית פייסבוק להאיר את יוסי, ברשת החברתית אינסטגרם להאיר את יוסי, במסד הנתונים הקולנועיים IMDb (באנגלית) להאיר את יוסי, ברשת החברתית פייסבוק להאיר את יוסי, ברשת החברתית אינסטגרם "להאיר את יוסי", במסד הנתונים הקולנועיים IMDb (באנגלית) נירית אנדרמן, אביבה אהובתו: לרגל סרט חדש, אביבה בנאי מדברת על החיים לצדו של יוסי בנאי, באתר הארץ, 23 באוקטובר 2019 תקציר הסרט באתר גלריה, הארץ תקציר הסרט באתר פסטיבל הקולנוע בירושלים טריילר הסרט ב-YouTube אלבום פסקול הסרט בספוטיפיי אלבום פסקול הסרט בAPPLE MUSIC יעקב בר-און, ‏"יוסי בנאי התייחס לכל שיר כמו להצגת תיאטרון ולפת את הקהל", באתר מעריב אונליין, 11 במאי 2020 "להאיר את יוסי " דודי פטימר, ‏יוסי בנאי, אבהות והפרידה מאבא: קובי פרג' פותח את הלב, באתר מעריב אונליין, 20 באוקטובר 2019